b'\n_START_ARTICLE_\nGvarda\n_START_PARAGRAPH_\nBan Gvarda bio je hrvatski ban koji se spominje u prijepisu Povelje kralja Petra Kre\xc5\xa1imira iz 1067./1068. godine._NEWLINE_ \xe2\x80\x9eJa Kre\xc5\xa1imir, koji se drugim imenoml zovem i Petar, kralj Hrvata i Dalmatinaca, dajem svima na znanje, da mi se \xc4\x8dinilo pravo i zdravo, da se ne zavrgnu odredbe mojih pradjedova, najmanje pak one, koje su u\xc4\x8dinjene za spas du\xc5\xa1a njihovih. Na\xc5\xa1li smo naime u djelima na\xc5\xa1ega pradjeda Kre\xc5\xa1imira starijega, da je on samostanu sv. Kr\xc5\xa1evana u Zadru za sva vremena darovao neki posjed Diklo. Ovaj posjed ostao je vlasnicima netaknut za njegova vladanja i za njegova sina Dr\xc5\xbeislava te njihovih mo\xc4\x87nih banova: Pribine i Godimira; isto tako za vrijeme Svetoslava te njegove bra\xc4\x87e Kre\xc5\xa1imira i Gojslava i njegova sina Stjepana, oca mojega, uz privolu odli\xc4\x8dnih banova, koji bijahu u njihovo vrijeme: Gvarda, Bo\xc5\xbeeteh i Stjepan Praska. Zato i mi to potvrdjujemo, pa ho\xc4\x87emo da to stoji za uvijek. A tko bi poslije na\xc5\xa1e smrti htio da ovu povelju pogazi, neka ga stigne srd\xc5\xbeba posljednjega suca! Dano u gradu Ninu pred svjedocima: Boleslav tep\xc4\x8dija, Adami\xc4\x87 ninski \xc5\xbeupan, Vuki\xc4\x87 lu\xc4\x8dki \xc5\xbeupan, Vole\xc5\xa1a djed, Budi\xc4\x87 posteljnik, Ivan kapelan, Zovi\xc4\x87 volar, Drugonja \xc5\xa1titono\xc5\xa1a, Djedovit vinoto\xc4\x8d, Orubonja dekan. Po zapovjedi gospodina kralja pisao sam ovu povelju svojom rukom ja redovnik Adam, izabrani biskup Hrvatske\xe2\x80\x9c_NEWLINE_(Prijepis Povelje kralja Petra Kre\xc5\xa1imira iz 1067.)'